Om vir ŉ groot hoeveelheid gaste te kook is altyd ŉ groot uitdaging. Hierdie keer gee ek ŉ resep vir ŉ potjie vir ’n gemeentekamp – genoeg ongeveer 100 mense.
Ek hou daarvan om dit op ŉ gasbrander te maak. Die pot moet baie mooi skoon en sonder roes wees. Smeer die pot met ŉ smeermiddel en sit dan op die gasbrander (of vuur). Maak nou die pot kokend warm (neem so 3-5 minute).
Nou plaas jy die gemarineerde vleis bietjie vir bietjie in die pot en braai dit bruin en haal die vleis uit as dit effens bruin gebraai het. Hou aan tot al die vleis geseël is en gooi nou die braaivleisspeserye daaroor. Gooi nou ŉ bietjie olie/varkvet in die pot en draai die hitte af (vir prut) . Gooi nou die spek, knoffel en uie en laat dit braai. Gooi nou die vleis op die uie en gooi die Coke daaroor. Pot se hitte moet nou op ŉ prutstatus bly tot die vleis sag gekook is. (so 90 minute) Moenie nou roer nie.